CELEX: E2015P0005
Language: et
Date: 2015-02-11 00:00:00
Title: EFTA kohtult nõuandva arvamuse saamise taotlus, mille esitas 11. veebruaril 2015 Eidsivating lagmannsrett kohtuasjas Matja Kumba T. M’bye jt vs. Stiftelsen Fossumkollektivet (Kohtuasi E-5/15)

2.7.2015   
            
            
               ET
            
            
               Euroopa Liidu Teataja
            
            
               C 217/22
            
         EFTA kohtult nõuandva arvamuse saamise taotlus, mille esitas 11. veebruaril 2015 Eidsivating lagmannsrett kohtuasjas Matja Kumba T. M’bye jt vs. Stiftelsen Fossumkollektivet
   (Kohtuasi E-5/15)
   (2015/C 217/08)
   Eidsivating lagmannsrett (Eidsivatingi apellatsioonikohus, Norra) esitas 11. veebruari 2015. aasta kirjas, mis saabus kohtu kantseleisse 13. veebruaril 2015, EFTA kohtule taotluse nõuandva arvamuse saamiseks kohtuasjas Matja Kumba T. M’bye jt vs. Stiftelsen Fossumkollektivet. Arvamust taotleti järgmistes küsimustes:
   
               1.
            
            
               Kas koos hoolealustega samas hooldusasutuses elava töötaja 84-tunnise keskmise töönädala („7-7 rotatsioon”) puhul on tegemist tööaja direktiivi (direktiiv 2003/88/EÜ) artikli 6 (vt ka artikli 22 lõike 1 punkti a) rikkumisega?
            
         
               2.
            
            
               Kas siseriiklik säte, mille kohaselt ei ole võimalik tühistada töötaja nõusolekut töötada eespool nimetatud asutuses hooldajana rohkem kui 60 tundi nädalas, on kooskõlas tööaja direktiivi artiklis 6 (vt ka artikkel 22) ette nähtud töötaja õigustega?
            
         
               3.
            
            
               Kas vallandamine soovimatuse tõttu töötada seitsmepäevase ajavahemiku jooksul rohkem kui 48 tundi on tööaja direktiivi artikli 22 lõike 1 punkti a (vt ka punkt b) tähenduses karistus või „kahju”?